
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 156 


10 Ιουλίου 1996 


. ΝΟΜΟΣ ΥΠ’ ΑΡΙΘ. 2430 
Καθιέρωση της 3ης Δεκεμβρίου ως Ημέρας Ατόμων με Ειδι¬ 
κές Ανάγκες. θέσπιση του θεσμού της κάρτας αναπηρίας 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Η 3η Δεκεμβρίου κάθε έτους ορίζεται Ημέρα των 
Ατόμων με Ειδικές Ανάγκες. 

2. Η Εθνική Συνομοσπονδία Ατόμων με Ειδικές 
Ανάγκες υποβάλλει κάθε έτος στον Πρόεδρο της 
Βουλής των Ελλήνων έκθεση αναφερόμενη στην εν 
γένει αντιμετώπιση των ανθρώπινων και κοινωνικών 
δικαιωμάτων των Ατόμων με Ειδικές Ανάγκες στην 
Ελλάδα. 

Άρθρο 2 

1. Η Ημέρα Ατόμων με Ειδικές Ανάγκες και οι εκ¬ 
δηλώσεις που γίνονται γι αυτήν τελούν υπό την αιγίδα 
της Βουλής των Ελλήνων. 

2. Η Εθνική Συνομοσπονδία Ατόμων με Ειδικές Ανά¬ 
γκες, ως η αντιπροσωπευτικότερη οργάνωση ατόμων 
με ειδικές ανάγκες, σε συνεργασία με το Υπουργείο 
Υγείας και Πρόνοιας και τους λοιπούς συναρμόδιους 
δημόσιους φορείς, οργανώνει τις εκδηλώσεις που πραγ¬ 
ματοποιούνται την 3η Δεκεμβρίου, κάθε έτος. Η Εθνική 
Συνομοσπονδία Ατόμων με Ειδικές Ανάγκες έχει την 
ευθύνη για τον προσδιορισμό του χαρακτήρα των εκ¬ 
δηλώσεων αυτών και του περιεχομένου τους. Οι εκδη¬ 
λώσεις αυτές χρηματοδοτούνται από το Υπουργείο 
Υγείας και Πρόνοιας μέχρι το ποσό που προβλέπεται 
για το σκοπό αυτόν στον προϋπολογισμό του. 

Άρθρο 3 

1. Υιοθετούνται το παγκόσμιο πρόγραμμα δράσης, 
καθώς και οι κανόνες ίσων ευκαιριών για τα άτομα με 


ειδικές ανάγκες, οι οποίοι εγκρίθηκαν το 1993 από τη 
Γενική Συνέλευση των Ηνωμένων. Εθνών, στην 47η 
Ολομέλειά της. 

2. Συνιστάται επιτροπή, με αρμοδιότητα την παρα¬ 
κολούθηση των εκδηλώσεων της Ημέρας Ατόμων με 
Ειδικές Ανάγκες, καθώς και την εκπόνηση Εθνικού 
Σχεδίου Εφαρμογής του παγκόσμιου προγράμματος 
δράσης και των επίσημων κανόνων για ίσες ευκαιρίες 
που έχουν εγκριθέΐ από τον Ο.Η.Ε., για τα Άτομα με 
Ειδικές Ανάγκες. Η χπιτροπή αυτή αποτελείται από τον 
Υπουργό Υγείας και Πρόνοιας ή τον αρμόδιο Υφυπουργό 
και έναν εκπρόσωπο από κάθε κόμμα που εκπροσωπείται 
στη Βουλή. 

3. Η επιτροπή αυτή, μέσα σ' ένα (1) έτος από τη 
συγκρότησή της, εκπονεί και υποβάλλει, στον Πρόεδρο 
της Βουλής των Ελλήνων, το Εθνικό Σχέδιο Εφαρμογής, 
που προβλέπεται στην προηγούμενη παράγραφο. 

4. Η ίδια επιτροπή συντάσσει και υποβάλλει κάθε 
έτος στον Πρόεδρο της Βουλής των Ελλήνων Έκθεση, 
που αναφέρεται στην εφαρμογή των κανόνων του Ο.Η.Ε. 
για ίσες ευκαιρίες στα Άτομα με Ειδικές Ανάγκες. 

Άρθρο 4 _ 

Ί. Με προεδρικό διάταγμα, που εκδίδεται ύστερα από 
πρόταση του Υπουργού Υγείας και Πρόναος, ορίζονται 
οι προϋποθέσεις και η διαδικασία επιχορήγησης των 
πλέον αντιπροσωπευτικών οργανώσεων των Ατόμων 
με Ειδικές Ανάγκες από το Υπουργείο Υγείας και 
Πρόνοιας. Για το σκοπό αυτόν ζητούνται α απόψεις 
της Εθνικής Συνομοσπονδίας Ατόμων με Ειδικές Ανά¬ 
γκες, που αποστέλλονται στον Υπουργό Υγείας και 
Πρόνοιας μέσα σε ένα (1) μήνα από την περιέλευση 
σε αυτή του σχετικού ερωτήματος του Υπουργού. 

2. Καθιερώνεται η ισόβια ή προσωρινή κάρτα αναπη¬ 
ρίας, ανάλογα με την αναπηρία και το βαθμό αυτής, 
που χρησιμεύει ως αποδεικτικό της αναπηρίας και η 
οποία χορηγείται μετά από πιστοποίηση της αναπηρίας 
από τις επιτροπές της επόμενης παραγράφου. Για τα 
άτομα με προβλήματα όρασης, στην κάρτα αυτή θα 
αναγράφεται η διαβάθμιση της τυφλότητας ή ο βαθμός 
όρασης του πάσχοντος και το ποσοστό αναπηρίας που 
αντιστοιχεί στον αντίστοιχο βαθμό. 





2880 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΟΤΟ) 


3. Με προεδρικό διάταγμα, που εκδίδεται εντός τεσ¬ 
σάρων (4) μηνών από τη δημοσίευση του παρόντος 
νόμου, μετά από πρόταση των Υπουργών Εθνικής Οι¬ 
κονομίας, Οικονομικών, Εργασίας και Κοινωνικών Α¬ 
σφαλίσεων, Υγείας και Πρόνοιας, Δημόσιας Τάξης, Ε¬ 
μπορικής Ναυτιλίας και του κατά περίπτωση αρμόδιου 
υπουργού, καθορίζονται κατά ενιαίο τρόπο και ανεξάρ¬ 
τητα από τον εκάστοτε οικείο ασφαλιστικό φορέα, η 
διαδικασία πιστοποίησης της αναπηρίας και του βαθμού 
της, η συγκρότηση, ο τόπος και ο τρόπος λειτουργίας 
των οικείων επιτροπών, αποτελουμένων από ειδικευ¬ 
μένους νοσοκομειακούς ιατρούς, η διαδικασία χορήγη¬ 
σης ισόβιας ή προσωρινής κάρτας αναπηρίας, ο τύπος 
και η χρήση αυτής. Τα κριτήρια πιστοποίησης της 
αναπηρίας ορίζονται με κοινή απόφαση των Υπουργών 
Υγείας και Πρόνοιας και Εργασίας και Κοινωνικών Α¬ 
σφαλίσεων και ισχύουν για όλους τους ασφαλιστικούς 
φορείς. Η επανεξέταση όλων των Ατόμων με Ειδικές 
Ανάγκες από τις επιτροπές αυτές είναι υποχρεωτική. 

4. Από της ισχύος του παρόντος νόμου, κάθε διάταξη 
γενική ή ειδική που είναι αντίθετη με τις διατάξεις του 
παρόντος νόμου ή ρυθμίζει κατά διαφορετικό τρόπο 
θέματα που αναφέρονται σ' αυτόν καταργείται. Οι υ¬ 
γειονομικές επιτροπές που λειτουργούν στο Δημόσο, 
στους ασφαλιστικούς οργανισμούς και στους οργανι¬ 
σμούς του ευρύτερου δημόσιου τομέα εξακολουθούν 
να λειτουργούν βάσει της νομοθεσίας που ισχύει κάθε 
φορά για τα θέματα που αναφέρονται στη νομοθεσία 
αυτή, εξαιρέσει των αναφερομένων στην παρ. 3 Του 
παρόντος άρθρου. Κατά τα λοιπά και μέχρι την έκδοση 
των προβλεπόμενων διαταγμάτων εφαρμόζεται η κατά 
τη δημοσίευση τΰυ νόμου αυτού ισχύουσα νομοθεσία. 

5. Με προεδρικό διάταγμα, που εκδίδεται με πρόταση 
των Υπουργών Εργασίας και Κοινωνικών Ασφαλίσεων 
και Υγείας και Πρόνοιας, ορίζονται οι διευκολύνσεις, 
που οι κάθε είδους εργοδότες των αρετών μελών των 
διοικήσεων των πιο αντιπροσωπευτικών οργανώσεων 
Ατόμων με Ειδικές Ανάγκες παρέχουν σε αυτά για την 
αποτελεσματική άσκηση των καθηκόντων τους. Η διά¬ 
ταξη της τελευταίας περιόδου της παρ. 1 του παρόντος 
άρθρου εφαρμόζεσαι και εδώ. 

Άρθρο 5 

1. Οι ιατροί και οδοντίατροι του κλάδου ιατρών Ε.Σ.Υ. 
εγγράφονται υποχρεωτικά στον Ιατρικό ή Οδοντιατρικό 
Σύλλογο που εδρεύει στον τόπο άσκησης του επαγ- 
γέλματός τους και έχουν το δικαίωμα του εκλέγειν και 
εκλέγεσθαι στα διοικητικά και πειθαρχικά όργανα αυτών, 
καθώς επίσης και στα διοικητικά και πειθαρχικά όργανα 
του Πανελλήνιου Ιατρικού Συλλόγου και της Ελληνικής 
Οδοντιατρικής Ομοσπονδίας. 

2. Η διάταξη αυτή ισχύει αναδρομικά από 1ης Ια¬ 
νουάριου 1996. 

Άρθρο 6 

Στο Υπουργείο Υγείας και Πρόνοιας μπορεί να συ- 
σταθεί με απόφαση των Υπουργών Οικονομικών και 
Υγείας και Πρόνοιας τετραμελής επιτροπή για την 
άσκηση νομοπαρασκευαστικών και νομοτεχνικών καθη¬ 
κόντων για θέματα οργάνωσης και λειτουργίας όλων 
των Υπηρεσιών Υγείας και Πρόνοιας, εκπαίδευσης και 
κατάρτισης στελεχών των ίδιων τομέων και για νομο¬ 
θετικά μέτρα συνδεόμενα με τη συμμετοχή της Ελλάδας 
στην Ευρωπαϊκή Ένωση. 


Άρθρο 7 

Στο Υπουργείο Υγείας και Πρόνοιας συνιστώνται δύο 
(2) θέσεις της Κατηγορίας ΠΕ του Κλάδου Πληροφο¬ 
ρικής, με εισαγωγικό βαθμό Δ - και προστίθενται στον 
αριθμό των θέσεων αυτού του κλάδου, που προβλέπεται 
στο π.δ. 138/1992 (ΦΕΚ 68 Α') "Οργανισμός του Υ¬ 
πουργείου Υγείας, Πρόνοιας και Κοινωνικών Ασφαλί¬ 
σεων", όπως έχει τροποποιηθεί και ισχύει σήμερα. 

Άρθρο 8 

Επίδομα αυξημένης ευθύνης - αποδοτικότητας 

Ι.α. Εκ των εγγεγραμμένων, για την υλοποίηση των 
διαρθρωτικών προγραμμάτων προσανατολισμού και την 
εφαρμογή του ολοκληρωμένου προγράμματος διαχεί¬ 
ρισης και ελέγχου του καθεστώτος των οικονομικών 
ενισχύσεων, πιστώσεων στον τακτικό προϋπολογισμό 
εξόδων του Υπουργείου Γεωργίας και στον προϋπο¬ 
λογισμό δημοσίων επενδύσεων του τομέα* γεωργίας 
γενικά, παρακρατείται για κάθε ημερολογιακό έτος πο¬ 
σοστό τρία τοις εκατό (3%), το οποίο μεταφέρεται σε 
ειδικό λογαριασμό εκτός προϋπολογισμού, που συστή- 
νεται με κοινή απόφαση των Υπουργών Εθνικής Οικο¬ 
νομίας, Οικονομικών και Γεωργίας. 

Το προϊόν του ανωτέρω λογαριασμού διανέμεται 
στους υπαλλήλους του Υπουργείου Γ εωργίας, με κοινή 
απόφαση των Υπουργών Οικονομικών και Γ εωργίας, για 
την έγκαιρη υλοποίηση των διαρθρωτικών προγραμμά¬ 
των προσανατολισμού και την αύξηση της αποδοτικό¬ 
τητας των υπηρεσιών του Υ πουργείου Γ εωργίας, πλην 
των δασικών υπαλλήλων, σι οποίοι λαμβάνουν ανάλογο 
επίδομα υπό τη μορφή "επίδομα ειδικών συνθηκών*. 

Με την ίδια ή άλλή όμοια απόφαση καθορίζονται ο 
τρόπος διάθεσης του προϊόντος του ανωτέρω λογα¬ 
ριασμού, το ύψος του ποσού κατά κλάδο υπαλλήλων, 
καθώς και κάθε άλλη αναγκαία προς τούτο λεπτομέρεια. 

β. Ανάλογο επίδομα χορηγείται και στο προσωπικό 
του Οργανισμού Βάμβακος, του Γεωτεχνικού Επιμελη¬ 
τηρίου Ελλάδος, του Μπενάκειου Φυτοπαθολογικού Ιν¬ 
στιτούτου, του Κεντρικού Ταμείου Γεωργίας, Κτηνο¬ 
τροφίας και Δασών και των πρώην Ταμείων Γεωργίας, 
Κτηνοτροφίας και Δασών, της Κεντρικής Λαχαναγοράς 
Αθηνών, του Ινστιτούτου Γεωπονικών Επιστημών, της 
Επιτροπής Δημοσίων Κήπων και Δενδροστοιχιών, της 
Κεντρικής Αγοράς Θεσσαλονίκης, του Εθνικού Οργα¬ 
νισμού Καπνού, του Αρδευτικού Οργανισμού Στυμφαλίας 
Ασωπού Κορινθίας και του Οργανισμού ΚωπαΓδας με 
παρακράτηση ποσοστού εκ των εγγεγραμμένων πιστώ¬ 
σεων των προϋπολογισμών τους για κάθε ημερολογιακό 
έτος και μεταφορά του σχετικού ποσού σε ειδικό λο¬ 
γαριασμό εκτός προϋπολογισμού, που συστήνεται με 
κοινή απόφαση των Υπουργών Οικονομικών και Γεωρ¬ 
γίας. 

Με όμοια απόφαση καθορίζονται το ποσοστό παρα¬ 
κράτησης εκ των εγγεγραμμένων πιστώσεων του προϋ¬ 
πολογισμού του οικείου Ν.Π.Δ.Δ., το ύψος του ποσού 
κατά κλάδο υπαλλήλων, ο τρόπος διάθεσης του προϊό¬ 
ντος του ειδικού λογαριασμού, καθώς και κάθε άλλη 
αναγκαία λεπτομέρεια. 

γ. Οι διατάξεις της παραγράφου αυτής έχουν εφαρ¬ 
μογή από 1.1.1996. 

2. α. Στους μόνιμους και με σύμβαση εργασίας αο¬ 
ρίστου χρόνου υπάλληλους, μηχανικούς διπλωματού¬ 
χους ανώτατων εκπαιδευτικών ιδρυμάτων, του Δημοσίου, 

των νομικών προσώπων δημοσίου δικαίου (Ν.Π.Δ.Δ.), 
της νομαρχιακής αυτοδιοίκησης και των οργανισμών 
τοπικής αυτοδιοίκησης (Ο.Τ.Α.) καταβάλλεται ειδικό ε¬ 
πίδομα (αντιστάθμισμα από το σύνολο των πιστώσεων 
των προγραμμάτων δημοσίων επενδύσεων του Υπουρ¬ 
γείου Εθνικής Οικονομίας, που διατίθενται κάθε χρόνο 
για την εκπόνηση μελετών και την κατασκευή δημόσιων 
έργων στους ανωτέρω φορείς, για την παροχή κινήτρων 
για την προσέλκυση ικανών επιστημόνων στη δημόσια 
διοίκηση και εξάντληση της θητείας τους, την κατοχή 
και αποκλειστική χρήση στην υπηρεσία της άδειας α- 
σκήσεως επαγγέλματος, τις αυξημένες ευθύνες στην 
εκπόνηση μελετών, στην ανάθεση και κατασκευή των 
δημόσιων έργων και γενικότερα για την υλοποίηση του 
προγράμματος δημοσίων επενδύσεων και για την τα¬ 
χύτερη απορρόφηση των διασφαλισμένων κοινοτικών 
και εθνικών πόρων. Το ειδικό αυτό επίδομα δεν κατα¬ 
βάλλεται στο προσωπικό των εξαιρέσεων που προβλέ- 
πονται στις διατάξεις των περιπτώσεων γ, δ', ε', κ', ια', 
ιβ', ιγ' και ιδ' της παραγράφου 2 του άρθρου 14 του ν. 
2190/1994 (ΦΕΚ 28 Α'), καθώς και στο προσωπικό με 
σχέση εργασίας ορισμένου χρόνου. 

Το ειδικό αυτό επίδομα ορίζεται σε ποσοστό επτά 
τοις χιλίοις (7°/οο) στο όριο πληρωμών των ανωτέρω 
πιστώσεων του προγράμματος δημοσίων επενδύσεων 
και το προϊόν του ποσοστού αυτού, που εγγράφεται 
κάθε χρόνο σε ειδική συλλογική απόφαση σε ενιαίο 
ειδικό κωδικό αριθμό, κατατίθεται κάθε δίμηνο, με α¬ 
ποφάσεις των Υπουργών Εθνικής Οικονομίας και Πε¬ 
ριβάλλοντος, Χωροταξίας και Δημόσιων Έργων σε ειδικό 
έντοκο λογαριασμό, που ανοίγεται σε οποιαδήποτε 
τράπεζα που λειτουργεί νόμιμα στην Ελλάδα, ύστερα 
από σχετικό διαγωνισμό που διενεργεί ο Υπουργός 
Περιβάλλοντος, Χωροταξίας και Δημόσιων Έργων. Οι 
τόκοι ενισχύουν το ποσό του λογαριασμού και διατίθενται 
για το σκοπό αυτόν. Η διαχείριση του ειδικού αυτού 
λογαριασμού γίνεται από τη Διεύθυνση Οικονομικού, με 
το αρμόδιο Τμήμα Οικονομικής Διοίκησης της Γενικής 
Γραμματείας Δημόσιων Έργων του Υπουργείου Περι¬ 
βάλλοντος, Χωροταξίας και Δημόσιων Έργων και για 
την πρόσθετη αυτή εργασία καταβάλλεται το ανωτέρω 
ειδικό επίδομα και στους υπαλλήλους· της υπηρεσίας 
αυτής, καθώς και στον Προϊστάμενο της Γενικής Διεύ¬ 
θυνσης Διοίκησης και Προγράμματος και στους υπαλ¬ 
λήλους ανώτατων εκπαιδευτικών ιδρυμάτων της Διεύ¬ 
θυνσης Νομοθετικού Συντονισμού της ανωτέρω Γ ενικής 
Γραμματείας Δημόσιων Έργων, που συμβάλλουν στην 
επίλυση προβλημάτων κατά τη διαδικασία ανάθεσης και 
εκπόνησης μελετών και κατασκευής δημόσιων έργων 
και την εκτέλεση των σχετικών συμβάσεων του ευρύ¬ 
τερου δημόσιου τομέα, συμβάλλοντες έτσι στην υλο¬ 
ποίηση του προγράμματος δημοσίων επενδύσεων. Η 
ανωτέρω Διεύθυνση Οικονομικού οφείλει να συνεργά¬ 
ζεται και να συντονίζει το έργο της με τη Διοίκηση της 
ΕΜΔΥΔΑΣ και να προτείνουν στον Υπουργό Περιβάλ¬ 
λοντος, Χωροταξίας και Δημόσιων Έργων την προμήθεια 
υλικοτεχνικών μέσων στήριξης της Διεύθυνσης, που η 
σχετική δαπάνη θα αντιμετωπίζεται από το προϊόν του 
σχετικού λογαριασμού, ώστε να επιτυγχάνεται η ομαλή 
και απρόσκοπτη καταβολή στους υπαλλήλους του ειδικού 
επιδόματος. 

Το ύψος του μηνιαίου ειδικού επιδόματος, το οποίο 
καταβάλλεται ισόποσα ανά δίμηνο στους ανωτέρω υ¬ 
παλλήλους, που μαζί με κάθε άλλη πρόσθετη αμοιβή ή 
αποζημίωση δεν μπορούν μηνιαίως να υπερβαίνουν το 


σύνολο των αποδοχών της οργανικής τους θέσης, 
καθορίζεται με απόφαση των Υπουργών Περιβάλλοντος, 
Χωροταξίας και Δημόσιων Έργων και Οικονομικών. Με 
την αυτή απόφαση ή άλλη όμοια καθορίζεται γενικά η 
διαδικασία καταβολής του ειδικού επιδόματος, ο τρόπος 
διαχείρισης του ειδικού λογαριασμού, καθώς και κάθε 
άλλη σχετική λεπτομέρεια αναγκαία για την εφαρμογή 
των διατάξεων της παρούσας παραγράφου. 

Το ανωτέρω ειδικό επίδομα καταβάλλεται από 
1.1.1996. 

β. Το δεύτερο εδάφιο της περίπτωσης α' της παρα¬ 
γράφου 35 του άρθρου 27 του ν. 2166/1993 (ΦΕΚ 137 
Α') αντικαθίσταται ως εξής: 

"Στην περίπτωση αυτή το διατιθέμενο ποσό δεν δυ¬ 
νατοί να υπερβαίνει το ενενήντα τοις εκατό (90%) του 
συνολικά εισπραττόμενου πόρου της παραγράφου 1." 

γ. Η περίπτωση γ' της παραγράφου 35 του άρθρου 
27 του ν. 2166/1993 καταργείταυ ■ 

3. α. Εκ του συνόλου των εγκεχριμένων πιστώσεων 
του προγράμματος δημοσίων επενδύσεων του Υπουρ¬ 
γείου Υγείας και Πρόνοιας και των εποπτευόμενων από 
αυτό νομικών προσώπων, παρακρατείται ποσοστό δύο 
τοις εκατό (2%), το οποίο κατατίθεται σε ειδικό έντοκο 
λογαριασμό του Υπουργείου Υγείας και Πρόνοιας που 
τηρείται στην Εθνική Τράπεζα της Ελλάδος μέ τίτλο 
"ειδικός έντοκος λογαριασμός προγραμμάτων του Υ¬ 
πουργείου Υγείας και Πρόνοιας" και διατίθεται για την 
παροχή επιδόματος αυξημένης ευθύνης ως κίνητρο 
αποδοτικότητας στους μόνιμους και με σύμβαση αορί¬ 
στου χρόνου υπαλλήλους, που κατέχουν θέσεις του 
Οργανισμού του Υπουργείου Υγείας και Πρόνοιας (π.δ. 
138/1992), όπως ισχύει σήμερα, καθώς και στους υπη- 
ρετούντες με τοποθέτηση ή απόσπαση, από 1.4.1996. 

Η σύσταση του ανωτέρω ειδικού έντοκου λογαριασμού 
γίνεται με κοινή απόφαση των Υπουργών Εθνικής Οι¬ 
κονομίας, Οικονομικών και Υγείας και Πρόνοιας και η 
διαχείρισή του ανατίθεται στη Διεύθυνση Οικονομικού 
του ίδιου Υπουργείου. 

Με κοινή απόφαση των Υπουργών Οικονομικών και 
Υγείας και Πρόνοιας καθορίζονται οι δικαιούχοι του 
ανωτέρω επιδόματος, το ύψος αυτού κατά κλάδο υ¬ 
παλλήλων, καθώς και κάθε άλλη αναγκαία προς τούτο 
λεπτομέρεια, αναφορικά με τη διαχείριση, διάθεση και 
λειτουργία του ειδικού αυτού λογαριασμού. 

β. Εκ του συνόλου των εγκεκριμένων πιστώσεων του 
προγράμματος δημοσίων επενδύσεων του Υπουργείου 
Υγείας και Πρόνοιας και των εποπτευόμενών από αυτό 
Ν.Π.Δ.Δ., καθώς και του ενιαίου προγράμματος προμη¬ 
θειών των νοσηλευτικών ιδρυμάτων του ίδιου Υπουρ¬ 
γείου, παρακρατείται ποσοστό τρία και μισό τοις εκατό 
(3,5%), το οποίο κατατίθεται σε ειδικό λογαριασμό και 
διατίθεται, από 1.8.1996, για την παροχή επιδόματος 
αυξημένης ευθύνης, ως κίνητρο αποδοτικότητας, στο 
προσωπικό που υπηρετεί σε νοσηλευτικά ιδρύματα του 
ν.δ/τος 2592/1953 (ΦΕΚ 254 Α') αρμοδιότητας Υπουρ¬ 
γείου Υγείας και Πρόνοιας, στο Εθνικό Κέντρο Άμεσης 
Βοήθειας (Ε.Κ.Α.Β.), σε νομικά πρόσωπα του τομέα 
πρόνοιας αρμοδιότητας του ίδιου Υπουργείου, καθώς 
και στους ιατρούς του Εθνικού Συστήματος Υγείας 
(Ε.Σ.Υ.). Ο λογαριασμός αυτός σε περίπτωση ανεπάρ¬ 
κειας των εσόδων του για την παροχή του ανωτέρω 
επιδόματος, δύναται να ενισχύεται με επιχορήγηση από 
τον Κρατικό Προϋπολογισμό. 

Η σύσταση του ειδικού αυτού λογαριασμού, τα υπα¬ 
γόμενα στην παρούσα παράγραφο νομικά πρόσωπα του 




2882 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τομέα πρόνοιας, το ύψος της παροχής και της τυχόν 
απαιτούμονης επιχορήγησης από τον Κρατικό Προϋπο¬ 
λογισμό, ο τρόπος διανομής του ποσού αυτού, καθώς 
και κάθε άλλη αναγκαία λεπτομέρεια καθορίζονται με 
κοινή απόφαση των Υπουργών Οικονομικών και Υγείας 
και Πρόνοιας. 

4. Στους υπαλλήλους του Υπουργείου Εργασίας, που 
υπηρετούν στην κεντρική υπηρεσία και στις νομαρχιακές 
αυτοδιοικήσεις (πρώην επιθεωρήσεις εργασίας), χορη¬ 
γείται επίδομα αυξημένης ευθύνης ως κίνητρο αποδο- 
τικότητας σε βάρος των εσόδων του Ανωτάτου Συμ¬ 
βουλίου Εργασίας (Α.Σ.Ε.). Το ύψος του επιδόματος 
αυτού κατά κλάδο υπαλλήλων, το διατιθέμενο κατ' έτος 
ποσό από τα έσοδα του Α.Σ.Ε., καθώς και κάθε άλλη 
αναγκαία λεπτομέρεια για την εφαρμογή της διάταξης 
αυτής, καθορίζονται με κοινή απόφαση των Υπουργών 
Οικονομικών και Εργασίας και Κοινωνικών Ασφαλίσεων. 

Η διάταξη αυτή ισχύει από 1.1.1996. 

5. Από το παρακρατούμενο, βάσει της κείμενης νο¬ 
μοθεσίας κατά περίπτωση, ποσό, από τη βεβαίωση και 
είσπραξη των υπέρ τρίτων εσόδων για την κάλυψη των 
συναφών δαπανών του Ι.Κ.Α., διατίθεται από 1.8.1996 
το τριάντα ένα τοις εκατό (31%) για την παροχή 
κινήτρων σε όλους τους ιατρούς, οδοντιάτρους, ακτι- 
νοφυσικούς και βιολόγους - βιοχημικούς του Ιδρύματος, 
με άμεσο στόχο την αύξηση της αποδοτικότητας. 

Από τη διάταξη αυτή εξαιρούνται οι με ειδική σύμβαση 
ιατροί και οδοντίατροι του ν.δ/τος 1204/1972 (ΦΕΚ 123 
Α), που δεν εξομοιώθηκαν μισθολογικά με τους μόνιμους 
ιατρούς, σύμφωνα με τις διατάξεις_του άρθρου 18 του 
ν. 2150/1993 (ΦΕΚ 98 Α ). 

Με απόφαση των Υπουργών Εθνικής Οικονομίας, 
Οικονομικών και Εργασίας και Κοινωνικών Ασφαλίσεων, 
μετά από πρότασή του Δ.Σ. του Ι.Κ.Α., καθορίζονται το 
ύψος του ανωτέρω κινήτρου κατά δικαιούχο, οι όροι, 
οι προϋποθέσεις, καθώς επίσης και ο τρόπος ελέγχου 
και διασφάλισης των προσδοκόμενων αποτελεσμάτων. 

6. Ποσοστό μέχρι πενήντα τοις εκατό (50%) των 
ετήσιων εσόδων: α) του προβλεπόμενου από τη διάταξη 
τι^ς παρ. 3 του άρθρου 8 του ν. 1771/1988 (ΦΕΚ 71 
Α") ειδικού εσόδου της Ακαδημίας Αθηνών εκ παρακρα- 
τήσεως ποσοστού δεκαπέντε τοις εκατό (15%) επί των 
ετήσιων περισσευμάτων των προσόδων των υπό τη 
διαχείρισή της δωρεών και κληροδοτημάτων και β) του 
προβλεπόμενου από τη διάταξη του άρθρου 1 του 
ν.δ/τος 97/1974 (ΦΕΚ 289 Α) προϋπολογισμού των 
ιδίων πόρων της Ακαδημίας Αθηνών διατίθεται για τη 
χορήγηση στους τακτικούς και επί σχέσει εργασίας 
ιδιωτικού δικαίου αορίστου χρόνου διοικητικούς υπάλ¬ 
ληλους της Ακαδημίας Αθηνών επιδόματος αυξημένης 


ευθύνης, το οποίο δεν είναι δυνατό να υπερβεί το 
τριάντα τοις εκατό (30%) των συνολικών τακτικών 
αποδοχών τους. Η καταβολή του επιδόματος γίνεται 
με κοινή απόφαση των Υπουργών Εθνικής Παιδείας και 
θρησκευμάτων και Οικονομικών, που εκδίδεται μετά 
από πρόταση της Συγκλήτου της Ακαδημίας Αθηνών. 

Άρθρο 9 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός εάν ορίζε¬ 
ται διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 9 Ιουλίου 1996 

ΚΩΝΣΤΑΝΤΙΝΟΣ Α. ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΚΗΣ ΟΚΟΝΟΜΜΖ 


ΑΠ.-ΑΘ. ΤΣΟΧΑΤΖΟΠΟΥΛΟΣ 


ΟΚΟΝΟΜΚΩΝ 

ΑΛΕΞ. ΠΑΠΑΔΟΠΟΥΛΟΣ 

ΕΘΝΚΗΣ ΠΑΙΔΕΙΑΣ Δ ΘΡΗΣΚ/ΤΩΝ 

ΓΈΩΡΓ. ΠΑΠΑΝΔΡΕΟΥ 

ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 
Ε. Γ1ΑΝΝΟΠΟΥΛΟΣ 


ΓΤΑΝΝΟΣ ΠΑΠΑ ΗΤΩΝ ΙΟΥ 

ΠΕΡΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝΣΤ. Α ΑΛΙΩΤΗΣ 

ΓΕΩΡΓΙΑΣ 

ΣΤΕΦ. ΤΖΟΥΜΛΚΑΣ 


ΥΓΕΙΑΣ ΚΑΙ ΠΡΟΝΟΙΑΣ 
ΑΝΑΓΤ. ΠΕΠΟΝΗΣ 


ΔΚΑΟΣΥΝΗΣ 

Ε. ΒΕΝΙΖΕΛΟΣ 

